Эминем

**Ма́ршалл Брюс Мэ́терс III** (; 17 октябрь 1972 йыл, Сент-Джозеф, Миссури, АҠШ) — америка рэперы, музыка продюсеры, композитор һәм актёр. Йыр карьераһынан тыш  Маршалл шулай уҡ D12 төркөмөндә һәм Bad Meets Evil хип-хоп дуэтында тора. Эминем донъяла иң күп һатылыусы музыкаль артистарҙың береһе, шулай уҡ 2000 йылдарҙа иң күп һатылыусы артист. Күп журналдар уны  бөтә ваҡыттарҙың иң бөйөк музыканты тип иҫәпләй, Rolling Stone журналы Эминемды 100 иң бөйөк артистарҙың  исемлегендә 83-урынға ҡуя. Был  журнал уны хип-хоп Короле тип иғлан итә. Әгәр уның студия эштәрен дә иҫәпкә алһаң, Эминемдың 12 альбомы ла бар, улар Billboard 200-дә беренсе юлда тора. Яңғыҙ башҡарыусы булараҡ, Эминем бөтә донъяла 100 миллиондан ашыу альбомын, 107 миллион үҙенең яҙмаһын, һәм Америкала үҙенең альбомдарының 44 миллиондан ашыу ғына күсермәһен һата.

Үҙенең беренсе Infinite альбомын 1996 йылда сығарғандан һуң, Эминем  1999 йылда мейджор-лейблда релизы менән The Slim Shady LP альбомын сығарып популяр булып китә. Был лонгплей Эминемға иң яҡшы рэп-альбом өсөн тәүге Грэмми бүләген алып килә. Артабанғы ике пластинкаһы, The Marshall Mathers LP һәм The Eminem Show, шулай уҡ шул уҡ категорияла Грэммила еңеүгә лайыҡ була, Эминем иң яҡшы рэп-альбом өсөн өс тапҡыр рәттән яулаусы беренсе артист була. Артабан 2004 йылда Encore  килә һәм уның менән гастролдәргә сығыу башлана, бынан һуң Эминем наркотиктар ҡулланыуы арҡаһында пауза ала. 2009 йылдың 15 майында биш йыл тигәндә ул үҙенең Relapse тип аталған беренсе альбомын сығара. 2010 йылда Recovery етенсе студиялы альбомының релизы үтә, ул шулай уҡ бөтә донъя уңышын ҡаҙана һәм 2002 йылдағы The Eminem Show  альбом кеүек үк, йылдың иң күп һатылыусы альбомдар исемлегенә инә. Эминем ике — Relapse һәм  Recovery пластинкаһы өсөн дә Грэмми ала. 2013 йылдың 5 ноябрендә шулай уҡ Грэмми премияһына лайыҡ булған үҙенең студиялы The Marshall Mathers LP 2 альбомын сығара, был уның карьераһының дөйөм иҫәбендә  15-се награданы тәшкил итә. 2014 йылдың 24 ноябрендә ShadyXV — Америка лейблының Shady Records икенсе компиляцияһы сыға.  2017 йылдың 15 декабрендә Эминем Revival, альбомын, а ярты йылдан һуң  Kamikaze альбомын сығара. 
Эминем төрлө эшмәкәрлек менән шөғөлләнә: уның үҙ тауыш яҙҙырыусы лейблы бар, уның менән менеджеры Пол Розенберг менән берлектә идара итә, шулай уҡ үҙ Shade 45 на Sirius XM Radio радиостанцияһы бар.  2002 йылда  Эминем яртылаш автобиографик «Һигеҙенсе миль» хип-хоп драмаһында төшә. Ул фильмға иң яҡшы йыр өсөн «Оскар» премияһына лайыҡ була, һәм был наградаға эйә булған беренсе рэп-артист була. Шулай уҡ  «Йыуыу» (2001), «Приколисты» (2009), «Интервью» (2014) фильмдарында  һәм  «Антураж» телесериалында төшә.

## Биографияһы

### 1972—1992: Иртә тормошо
Маршалл Брюс Мэтерс III 1972 йылдың 17 октября Миссури штатының ҙур булмаған Сент-Джозеф ҡалаһында тыуған. Ул Дебора Мэтерс -Бригс һәм Маршалл Брюс Мэтерстың беренсе балаһы була. Улар урындағы музыканттар була. Эминемдың тамырҙары  шотланд, инглиз, немец, швейцар, поляк һәм люксембург. Әсәһе уның 15 йәшендә кейәүгә сыға. Өс йылдан һуң Дебора 73 сәғәткә һуҙылған бала тыуҙырыу ваҡытында саҡ үлмәй ҡала. Бер аҙ ваҡыттан һуң атаһы Маршалл ғаиләһен ташлап, Калифорнияға сығып китә, һәм улы менән бер ваҡытта ла осрашмай. Ул киткәнгә тиклем Дебораның тағы ике балаһы: Майкл һәм Сара, ә уларҙан һуң  Нейт  тыуа. Уның бала сағында Эминемдың әсәһе балалары менән бер урында йылдан да артыҡ тормай Мичиган һәм Миссури штаттары буйлап даими урындан урынға күсә.  Миссуриҙа улар бер нисә урында — Сент-Джозеф һәм Канзас-Ситиҙа йәшәй. Үҫмер сағында Эминем атаһына хаттар яҙа, әммә ебәрелгән хаттары  «ебәреүсегә кире ҡайтарырға» тигән штамп аҫтында һәр ваҡыт әйләнеп ҡайта.

Дуҫтары,ғаиләһе,  синыфташтары Маршаллды  «бәхетле, ләкин яңғыҙ, унан йыш ҡына мыҫҡыл итәләр ине»  тип хәтерләй. Мәҫәлән, Д’Анджело Бейли йәш Маршаллды туалетта шул тиклем итеп туҡмай, хатта уның башын унитазға  ҡушп һуғып йәрәхәтләй. Дебби 1982 йылда мәктәпкә ҡарата дәғүә белдерә, әммә ул киләһе йылда ул кире ҡағыла. сөнки мәктәптәр суд дәғүәләренән яҡланған була. Бала сағының күп өлөшөн Эминем халҡы  күбеһенсә афроамериканлы булған  Детройттың эшселәр ҡасабаһында үткәрә. Эминем йәшәгән кварталда тик өс аҡ тәнле ғаилә йәшәй, һәм йәш Маршаллды ҡара тәнле үҫмерҙәр туҡмай.. Туғыҙынсы синыфта дәрестәр ҡалдырыу һәм насар баһалары өсөн өс йыл ултырып, 17 йәшендә мәктәпте ташлай. Ул инглиз теле менән ҡыҙыҡһына, әммә комикстарҙы яратып, бер ваҡытта ла етди уҡымай, һәм математиканы  йәмғиәт белемен яратмай. Комикстарға һөйөүе арҡаһында ул бала сағында рәссам булырға хыяллана.

Маршалл йыш ҡына әсәһе менән әрләшә һәм бәхәсләшә, әммә ул билдәле булып киткәс, тап уның уңышы өсөн үҙе, әсәһе сәбәпсе була тип раҫлай Дебора. 1987 йылда  Дебби уның буласаҡ ҡатыны  Кимберли Энн Скоттҡа уларҙың өйөндә ҡалырға рөхсәт итә. Маршаллға әсәһенә иҫәптәрҙе түләрәг ярҙам итеү өсөн бер нисә эштә эшләргә тура килә. Әсәһе булмаған саҡта, Эминем  стереоны тоҡандыра һәм йырҙар яҙа. Эминем  рэпты Ice-T башҡарыуында ишетә. Альбом менән кассетаны уға ағаһы Ронни бүләк итә, һуңғараҡ ул уның музыка остазы була. Әммә  1991 йылда  Ронни, мылтыҡтан башына атып, үҙ-үҙенә ҡул һала. Бынан һуң Эминем  депрессияға бирелә һәм хатта уны ерләүҙә лә ҡатнаша алмай. 14 йәшендә  Эминем үҙенең мәктәп дуҫы Майк Руби менән рэп уҡый башлай, улар «Manix» (Руби) һәм «M&M»  псевдонимы аҫтында сығыш яһай башлай. Маршалл Мэтерс аббревиатураһын белдергән һуңғы исем, артабан «Eminem» исеменә әйләнә. Шәмбе көндәрендә үҙенең дуҫы Proof  менән Уэст-Севен-Майл-роудтағы «Hip-Hop Shop»  магазинындағы асыҡ һәм тематик конкурстарға һәм рэп-баттлға  бара. Күберәк ҡара  тәнле халыҡ араһында популяр булған андерграунд музыка жанрында  уңыш өсөн көрәшеп, Эминем хип-хоп тыңлаусылар араһында юғары баһаға лайыҡ була. Тексттар ижад итеп, ул күберәк һүҙҙәрҙе рифмалаштырырға тырыша: оҙон һүҙҙәрҙе йәки фразаларҙы  ҡағыҙға яҙа, шунан һуң улар аҫтында һәр ижек өсөн рифмалар өҫтөндә эшләй. Һүҙҙәрҙең йыш ҡына мәғәнәһе булмаһа ла был күнегеүҙәр Маршаллға рифмала һәм тауыш яҙҙырыуҙа тәжрибә тупларға ярҙам итә.

### 1992—1997: Карьераһының башы: ''Infinite''
1992 йылда Эминем, Proof һәм башҡа бала саҡ дуҫтары  Soul Intent төркөмөн ойоштора, өс йылдан һуң уларҙың мини-альбомы сыға. Шул уҡ  1992 йылда  Эминем тәүге тапҡыр музыкаль клиптың кадрында төштө — был рэп уҡыусы Champtown-дың «Do-Da-Dippity» йырына клип була. 1996 йылда  Эминем һәм Proof тағы башҡа дүрт рэп башҡарыусы менән Dirty Dozen  төркөмөнә берләшә, ул 2001 йылда  *[[Devil's Night]]* альбомын сығара. 20 йәшендә  Эминемды пейнтболдан атышыу өсөн тәүге тапҡыр ҡулға алалар.  Сама менән уйланылған зыян күреүсе судҡа килмәгәс, эште ябалар.. Дүрт йылдан һуң Эминем Джефф һәм Марк Басстарҙың  FBT Productions лейблы менән контракт төҙөй һәм бойондороҡһоҙ Web Entertainment лейблы өсөн үҙенең беренсе *[[Infinite (альбом Эминема)|Infinite]]*  альбомын сығара. Альбом уңышлы булмай. Йырҙың темаларының береһе булып Маршаллдың Джейт Скотт Мэтерстың аҡса юҡлылыҡтан үҙенең бәләкәй ҡыҙын үҫтерегә тырышыуы һәм хәйерселек менән көрәше тураһында хикәйәләү тора. Был осорҙа Nas һәм AZ йоғонтоһон кисергән Эминем манераһын әле, уға һуңыраҡ дан килтергән  стандарт булмаған юмор хисе һәм тотанаҡлы ярһыу билдәләмәй.  Детройт диджейҙары башлыса  *Infinite* һанға һуҡмай, ә  Эминемдың үҙен рок-н-роллға күсәсәк тип һанай  һәм башҡа рэперҙарҙың стилен ҡабатлай тип ғәйепләй. Эминем һәм Ким Скотт енәйәт кимәле юғары булған районда йәшәгән ваҡыттарында уларҙың йорто бер нисә тапҡыр таланыуға дусар була. Маршалл үҙе ғаилә ресторанында әҙ хаҡҡа ашарға әҙерләй, һауыт-һаба йыуа. Уның элекке хужаһы Маршаллды аҙнаһына 60-ар сәғәт эшләгән өлгөлө хеҙмәткәр тип тасуирлай. 1997 йылдың мартына ул ресторанда эштән бушатыла һәм әсәһенең трейлерында Ким һәм Хейли менән йәшәй. *Infinite* уңышһыҙлыҡҡа осрағандан һуң һәм шәхси проблемалары арҡаһында Маршалл спиртлы эсемлектәр һәм наркотиктар менән мауыға башлай һәм саҡ үҙ-үҙенә ҡул һалмай.

### 1997—1999: Альтер-эго Слим Шейдиҙың тыуыуы, ''The Slim Shady LP'' сығыуы, һәм артабан данға күтәрелеүе

Эминем ҡәтғи альтер-эго — Слим Шейдиһын уйлап сығарып ()үҙенә иғтибарҙы тағы ла күберәк йәлеп итә һәм 1997 йылдың яҙында *[[The Slim Shady EP]]*  мини-альбомын сығара, Web Entertainment лейблында нәшер ителә. Унда Маршалл көсләү, енси мөнәсәбәттәр, наркотиктар, шулай уҡ етди темаларға: хәйерселек менән көрәш, ғаилә ҡыйынлыҡтары һәм тәнҡиткә яуап уҡый (*[[Infinite (альбом Эминема)|Infinite]]*). 1998 йылдың мартында The Source хип-хоп журналы  *The Slim Shady EP* альбомын «Unsigned Hype» бүлегенә ҡуя.

Альбом сыҡҡандан һуң  Эминемды Нью-Йорктан рэпер Cage стилде ҡабатлауҙа ғәйепләй, сөнки альтер-эго «Slim Shady» саманан тыш көсләү тураһында һөйләй, ә Cage быны үҙенең «Agent Orange»  йырында башҡарған ине. Ҡайһы бер тыңлаусылар шулай уҡ ике йырҙың да стиленең оҡшашлығын һиҙә, был осраҡ ике рэп башҡарыусы араһында дошманлыҡҡа килтерә.

Эминемды йорттан сығарып ебәргәндәренән һуң, ул рэп буйынса 1997 йылғы  Rap Olympics  ярыштарҙа ҡатнашыу өсөн  Лос-Анджелесҡа китә. Ул икенсе урын ала. Был сарала Interscope Records лейблының хеҙмәткәрҙәре ҡатнаша, Эминем уларға үҙенең *The Slim Shady EP* альбомы менән кассетаһын бирә. Улар кассетаны лейблдың генераль директоры Джимми Айовинға ебәрә. Dr. Dre, продюсер һәм Aftermath Entertainment лейблына нигеҙ һалыусы  былай тип хәтерләй: «Үҙемдең карьера ваҡытында демояҙмала бер ҡасан да ниндәйҙер бындай ҡыҙыҡлы нәмә тапманым. Джимми был кассетаны тыңлағандан һуң, мин уға: „Миңә уны табығыҙ. Тиҙ генә,-тип әйттем“».

1999 йылдың 23 февралендә Эминем выпустил  Interscope һәм Aftermath Entertainment лейблдарында *[[The Slim Shady LP]]* альбомын сығара. Был йылдың иң популяр альбомы була (йыл аҙағына альбом өс тапҡыр ағалтынҡа сертификациялана), әммә уның популярлығы уның йырҙарының тексты буйынса бәхәстәр менән оҙатыла: мәҫәлән, «’97 Bonnie & Clyde» йырында Эминем үҙенең бәләкәй ҡыҙы менән сәйәхәтте һүрәтләй, уның барышында ул үҙенең ҡатынының мәйетенән ҡотола. «Guilty Conscience» йыры кешене үҙенең ҡатынын һәм уның һөйәркәһен үлтерергә этәрә. Был йыр  Dr. Dre һәм Эминемдың дуэтына башланғыс була. Һәр альбомында тиерлек был дуэт менән бер йыр булһа ла бар..

### 2000—2002: ''The Marshall Mathers LP'' һәм ''The Eminem Show''
2000 йылдың 23 майында Эминем үҙенең өсөнсө*[[The Marshall Mathers LP]]*  альбомын сығара. Альбомдың беренсе аҙнала һатылыуы рекордлы 1,76 миллион күсермә тәшкил итә: *The Marshall Mathers LP* донъяла иң тиҙ һатылыған рэп-альбом була.  «The Real Slim Shady» альбомынан беренсе сингл ҙур уңыш ҡаҙана. Икенсе «The Way I Am» синглында ул фанаттар яғынан баҫым тураһында уҡый. Йыр шулай уҡ Мэрилин Мэнсон менән бәйле булыуы иғтибарға лайыҡ: ул йырҙа телгә алына, видеоклипта күренә һәм  «The Way I Am» ремикс-версияһының ҡушымтаһын башҡара. Өсөнсө «Stan» синглда Эминем үҙен һәм йөклө ҡыҙын үлтереүсе аҡылдан яҙған фанат Стэн образын алып, үҙенең данын кисереп сығырға  тырыша. Q журналы  был йырҙы бөтә ваҡыттарҙың иң бөйөк өсөнсө рэп-йыры тип атай, ә Rolling Stone журналы «Stan» йырын  бөтә ваҡыттарҙың  иң бөйөк  500 йыры исемлегендә  296-сы урынға  ҡуя. 2000 йылдың июлендә Эминем  The Source журналының тышында күренгән беренсе аҡ тәнле рэпер була. 2011 йылдың мартында альбом RIAA «бриллиант» статусын ала. Дөйөм һатылыуы бөтә донъяла 32 миллион күсермә тәшкил итә.

Грэмми премияһын тапшырыуҙың 43-сө церемонияһында 2001 йылда Эминем Элтон Джон менән бергә «Stan»  йырын башҡара . Был сығыш GLAAD яғынан гомофобияла ғәйепләүгә ҡаршы яуап була.  Entertainment Weekly журналы уларҙың сығышын ун йыл эсендәге иң яҡшыһы тип һанай. Церемония мәлендә GLAAD  Staples Center янында протест акцияһы үткәрә (тап шул урында бүләкләү була). Шул уҡ йылда Эминем  Dr. Dre, Snoop Dogg, Xzibit һәм Ice Cube кеүек реэперҙар менән турҙа ҡатнаша

2002 йылдың 26 Эминем үҙенең  *[[The Eminem Show]]* альбомын сығара. Алдағы релиз һымаҡ, *The Eminem Show* шулай уҡ уңышлы була: альбом бер аҙнала 1,332 миллион күсермә менән һатыла. Альбомдың «Without Me» төп  синглында Маршалл Элвис Пресли, Limp Bizkit, Moby һәм башҡа башҡарыусыларҙан көлә. Алдағы  альбом һымаҡ, был *The Eminem Show* альбом да  2011 йылда бриллиант статусҡа эйә була. Был альбомда  Эминем ҡатыны һәм ҡыҙы менән мөнәсәбәттәре, хип-хопта статусы тураһында һөйләй. Стивен Томас Эрлевайн *The Eminem Show* альбомын   *[[The Marshall Mathers LP]]* альбомына ҡарағанда күпкә баҫҡынсылыраҡ тип билдәләй. Рэперҙың алдағы альбомын ҡатын-ҡыҙҙы күрә алмаусан текстары өсөн тәнҡитләгән Брент Бозелл III  *The Eminem Show* альбомында әҙәпһеҙ һүҙҙәрҙең күп булыуын билдәләй һәм альбомда «motherfucker» һүҙенең өҫтөнлөк итеүе арҡаһында Эминемды «Eminef» тип атай. *The Eminem Show* донъяла  30 миллион күсермә тиражы менән тарала һәм 2002 йылда иң күп һатылған альбом  була.

### 2003—2007: ''Encore'' һәм ижади пауза

2004 йылдың апрелендә  Маршалл һәм уның D12 төркөмө үҙенең икенсе *[[D12 World]]*  альбомын сығара. Беренсе аҙнала  550 мең экземпляр альбом һатыла. Шул уҡ йылдың ноябрь айында Эминем инде бишенсе *[[Encore (альбом Эминема)|Encore]]*  студиялы альбом сығара, ул шулай уҡ уңышлы була. Был видеоклипта ул Майкл Джексон, Мадонна һәм башҡаларҙан көлә.

АҠШ президенты кесе Джордж Бушты тәнҡитләгән «Mosh»  йыры бик күп бәхәстәр тыуҙыра,  унда Маршалл Бушты  «күпләп үлтереү ҡоралы»  тип атай. 25 октябрҙә, 2004  йылғы АҠШ президенты һайлауҙарына тиклем Эминем «Mosh»  йырына видеоклип сығара.  Унда Буш администрацияһы ҡорбандары армияһын йыя һәм уларҙы Аҡ йортҡа алып килә. Аҡ йортҡа барһалар, улары инде һайлауҙа тауыш биреү өсөн йыйылғандар. Клип  «Шишәмбе, 2 ноябрҙә тауыш бирегеҙ»  тигән фраза менән тамамлана. Бушты яңынан һайлағандан һуң, клиптың аҙағы үҙгәрә: президенттың сығыш яһауы ваҡытында, Эминем һәм уның менән бергә ҡаршы сығыусылар Аҡ йортҡа бәреп инә.

Тәнҡитселәрҙең һәм тыңлаусыларҙың ыңғай баһаларына ҡарамаҫтан, рэперҙың альбомын алдағыларына ҡарағанда  һалҡын ҡаршы алалар. Альбомдың төп проблемаһы булып тексты насарайтҡан көлкөлө рәүеше һәм продюсерлауы тора. *Encore* альбомы Грэмминың бер номинацияһына ла эләкмәй. Быға тиклем Эминемдың  *[[The Slim Shady LP]]*, *[[The Marshall Mathers LP]]* һәм *[[The Eminem Show]]* альбомдары был категорияла  еңеү яулағайны .

### 2008—2009: Ҡайтыуы — ''Relapse'' һәм ''Refill''

Йыл ярым тынлыҡтан һуң  Эминем 2008 йылдың сентябрендә үҙенең Shade 45 радиостанцияһына рәсми ҡайта һәм яңы материал әҙерләүен әйтеп яңы тректар яһай. Эминемдың  Interscope лейблы Маршаллдың яңы йырҙар яҙыуын раҫлай һәм яңы альбомының икенсе йылдың яҙында сығыуы тураһында әйтә. Эминем декабрь айында сығасаҡ *[[Relapse]]*  альбомы тураһында ентекле һөйләп бирә: «Беҙ Dr. Dre менән элекке ваҡыттағы һымаҡ студияға ҡайттыҡ.  *Relapse* альбомының күпселек тректарын  Дре продюсерлаясаҡ».

2009 йылдың 5 мартындағы  пресс-релизға ярашлы Эминем был йылда ике альбом сығарасаҡ. *[[Relapse]]* 15 майҙа сыға. «We Made You» альбомының төп синглы  7 апрелендә сыға. *Relapse* коммерция уңышына эйә була, әммә Эминемдың алдағы альбомдары һымаҡ уҡ яҡшы һатылмай. Ул биш миллион экземпляр тиражда  тарала. Альбом музыка тәнҡитселәренән шулай уҡ ҡатнаш баһа ала. 30 октябрҙә Яңы Орлеанда сығыш яһай. Был концертта *Relapse*  альбомынан бер нисә йыр, иҫке хиттары һәм  D12  төркөмөнән йырҙар була. 19 ноябрҙә  Эминем **' альбомының  21 декабрҙә сығасағы тураһында хәбәр итә. Был ете бонус-трек менән  ''Relapse'' альбомының ҡабаттан сығарылыуы була .

=== 2010—2011: ''Recovery''  Bad Meets Evil менән берләшеү===
2010 йылдың 14 апрелендә Эминем Твиттерҙа  ''[[Relapse 2]]'' булмауын яҙа. Күптәре Маршалл альбом сығармаясаҡ тип уйлай, ә ул тик альбомдың ''[[Recovery]]'' тип исемен генә үҙгәртә.

Башта мин  ''Relapse 2'' альбомының киләһе йылда сығыуын теләнем. Әммә был альбом өҫтөндә яҙыуҙы дауам итеп һәм яңы продюсерҙар менән эшләп, ''[[Relapse]]''  альбомын артабан эшләү мәғәнәле тип тапманым, һәм мин тулыһынса яңы альбом яҙырға булдым.  ''Recovery'' альбомына музыка ''Relapse'' альбомы музыкаһына бөтөнләй оҡшамаған, һәм мин ул үҙ исеменә лайыҡ тип ҡарар иттем
Эминемдың ''[[Recovery]]'' етенсе альбомы 18 июндә сыға. Беренсе аҙнала [[АҠШ]]-та яҡынса 741 мең күсермәһе һатыла, был Эминемдың бер нисә тапҡыр [[Billboard 200]]  етәкләгән алтынсы альбомы була. ''Recovery'' шулай уҡ бер нисә башҡа илдәрҙә чартты етәкләй. Альбом  Billboard 200 чартының түбәһендә биш аҙна дауамында тора.

[[Billboard]] рецензенты ''Recovery''  2010 йылдың бестселлеры була тип билдәләй, был  Эминемды  йыл аҙағына ике альбом-бестселлер менән тарихта беренсе  артист яһай. Альбом тарихта иң һатылыусы цифрлы альбом була.  «[[Not Afraid]]» альбомының төп синглы 29 апрелдә сыға һәм [[Billboard Hot 100]] чартында беренсе тапҡыр сығыш яһай. Йырға видеоклип  4 июндә сыға. Артабан йырсы Рианна менән яҙылған  «[[Love the Way You Lie]]»  синглы сыға.  Billboard Hot 100 чартының түбәһенә менерҙән алда, сингл икенсетәүге тапҡыр башҡарыла.  «Love The Way You Lie» 2010 йылда Бөйөк Британияла иң һатылыусы сингл булһа ла, ул беренсе урынды яуламай. ''Recovery'' күпселек музыка тәнҡитселәренең ыңғай баһаһын ала. 2010 йылдың ноябрь айына, АҠШ-та һатылыу күләме өс миллион экземпләр тәшкил итә .


Эминем  [[BET Awards]] 2010 йылда , «[[Not Afraid]]»  йыры менән күренә. Шул уҡ йылда Эминем һәм Рианна менән берлектә «[[Love the Way You Lie]]» синглын  [[Activision]] [[Electronic Entertainment Expo]]  конференцияһында  башҡара. Июнь айында Эминем һәм [[Jay-Z]] Нью-Йоркта һәм Детройтта берлектәге концерттары тураһында иғлан итә. [[BET]]  Эминемды  21 быуаттың иң яҡшы рэперы тип атай.  2010 йылдың 12 сентябрендә Эминемдың [[MTV Video Music Awards]] церемонияһында Рианна менән «Not Afraid» һәм «Love The Way You Lie» йырын башҡарыуы  мөһим асыш була.. ''[[Recovery]]'' альбомының уңышы һәм Jay-Z, [[MTV]],  [[Hip-HopDX]]  онлайн-журнал менән берлектәге сығыштары өсөн  Маршаллды йылдың иң яҡшы рэперы тип атайҙар. Эминем  «Грэммиҙың» 53-сө церемонияһында  Рианна һәм Адам Левин менән «Love The Way You Lie» йырының икенсе өлөшөн, Дре һәм Скайлар менән «[[I Need a Doctor]]» йырын башҡара.

1997 йылда уҡ саҡ рэпер булып башлаған Эминем Детройттан рэпер [[Royce da 5'9]]  менән таныша. Улар  ''[[Bad Meets Evil]]'' дуэтын ойоштора. Әммә дуэт рэперҙарҙың бәхәсе арҡаһында өс йылдан һуң тарҡала. Ошо өс йыл эсендә улар  «[[Scary Movies]]» һәм «[[Nuttin' to Do]]»  йырын, шулай уҡ «Bad Meets Evil» йырын яҙа, һуңғыһы ''[[The Slim Shady LP]]''  альбомында сыға. Һәм Эминем Ройс менән тик  2010 йылда ғына яңынан хеҙмәттәшлек итә башлай, уның менән **'  мини-альбом яҙа. Мини-альбом 2011 йылдың 14 июнендә сыға. 2011 йылдың мартында  *[[The Marshall Mathers LP]]* һәм *[[The Eminem Show]]*  альбомдары RIAA  «бриллиант» статусҡа эйә була, шулай итеп, Эминем ике «бриллиант» альбом  менән берҙән-бер артист була. Эминем шулай уҡ Facebook-та иң популяр кеше була — уның аккаунты 60 миллиондан ашыу лайыҡҡа эйә була, был күрһәткес буйынса Леди Гаганы, Майкл Джексонды, Джастин Бибер һәм Рианнаны үтеп китә. 6 августа Эминем тәүге тапҡыр фестивалдә  бер нисә Lollapalooza  йырын башҡара.

2010 йылдың аҙағында —  2011 йылдың башында ниндәйҙер Koolo  тигән кеше  Эминемдың һирәк һәм нәшер ителмәгән тректарының күсермәләренә  инеп, күпләп композицияларын сығара башлай. Һөҙөмтәлә 15-кә яҡын йыры билдәле була.  Улар араһында нәшер ителмәгән  *Relapse 2*  тректары, шулай уҡ башҡарыусылар  Jay-Z, Dr. Dre, Just Blaze, Royce da 5'9" һәм Лиз Родригес  менән бергә яҙҙырылған композициялар була. Һарҡыштың һөҙөмтәһе булып яңы  *Straight from the Vault*  мини-альбомы ла тора. Был альбом үҙендә Эминем  тормошоноң төрлө осорҙарында яҙылған туғыҙ төрлө композицияларҙы  берләштерә (иң иртәләре 2005 йылға ҡарай, тректарҙың бер өлөшө сыҡмаған *King Mathers* альбомы өсөн тәғәйенләнгән була, иң һуңғыһы  2010  йылға ҡарай, һәм  D12  менән берлектә яҙыла.

### 2012—2013: ''The Marshall Mathers LP 2''
2012 йылдың 24  майында  Эминем үҙенең киләһе  студиялы альбомы өҫтөндә эшләүе тураһында иғлан итә. Релиз  2013  йылға тәғәйенләнә.. Хатта исемһеҙ килеш тә альбом 2013 йылдың иң көтөлгән пластинкалар исемлегенә, шул иҫәптән MTV, *Complex* журналдарына  инә; ә *XXL* журналы альбомды бишенсе урынға ҡуя.

2013 йылдың  14 авгусында  Лиз Родригес менән берлектә башҡарылған «Survival»  исеме аҫтындағы йыр Call of Duty: Ghosts видеоуйынының   мультиплеерлы трейлерында  күрһәтелә. Киләһе пресс-релиз һигеҙенсе альбомдың беренсе синглы тиҙҙән сығасаҡ тип хәбәр итә.  MTV VMA 2013 церемонияһы ваҡытында  Эминемдың яңы альбомы *[[The Marshall Mathers LP 2]]* тип аталыуы асыҡлана, ә уның релизы 2013 йылдың 5 ноябренә тәғәйенләнә. Альбомдың төп синглы булып  «Berzerk» тора, ул  25 августа сығарыла һәм  Billboard Hot 100  чартының өсөнөсө юлында дебют яһай . Артабан тағы өс сингл килә: «Survival», «Rap God» һәм Рианна менән яҙҙырылған «The Monster сингл, шулай уҡ Нейт Рюсс менән яҙҙырылған  «Headlights»   синглы.

*[[The Marshall Mathers LP 2]]* 2013 йылдың 5 ноябрендә сыға. Альбомдың төп версияһы 16 тректан тора, в «Deluxe»-версии — 21. *The Marshall Mathers LP 2* Эминемдың Billboard 200 чартында тәүге тапҡыр сығыш яһаусы етенсе альбомы була. Эминем шулай уҡ  The Beatles  төркөмөнөң ҡаҙанышыны ҡабатлай:  Billboard Hot 100 чартының беренсе егерме урында Маршаллдың дүрт йыры була. В Бөйөк Британияла альбом шулай уҡ беренсе юлда дебют яһай. *The Marshall Mathers LP 2*  альбомы  2013 йылда иң һатылыусы альбом була һәм  Эминем Канадала иң күп һатылған башҡарыусы була.

3 ноябрҙә Эминем «Йыл артисы» номинацияһында  YouTube Music Awards премияһын, ә бер аҙнанан һуң  Global Icon Award номинацияһында  MTV EMA Music Awards премияһын ала. 10 июндә Эминем  ике  «бриллиант» сингл менән  беренсе артист була,  «Not Afraid» һәм «Love the Way You Lie»  альбомдарының күсермәһе 10  миллиондан артып китә. 11 һәм 12 июлдә Эминем  «Уэмбли»  стадионында ике концерт бирә. Грэмми  премияһының 57-се тапшырыу тантанаһында  Эминем иң яҡшы рэп-альбом һәм Рианна менән берлектә иң яҡшы рэп башҡарыуы өсөн  ике Грэмми премияһына лайыҡ була.

### 2014—2016: ''ShadyXV'', винил бокс-сет һәм ''Һулаҡай''

2014 йылда Эминем һәм Shady Records лейблы менеджеры Пол Розенберг социаль селтәрҙәрҙә #SHADYXV хэштегы ҡуллана башлай. Аҙаҡ күренеүенсә, был Эминем лейблының киләһе йыйынтығының исеме була. Компиляцияның анонсынан һуң, альбомдың беренсе синглы сыға, «Guts Over Fear»  альбомы Австралия йырсыһы Сия ҡатнашлығында яҙыла.. Эминемдың рәсми  YouTube-каналында альбомды ғәмәлгә ашырыу буйынса сайфер сыға, унда лейблдың һәр рэперы үҙенең рэбын уҡый. Эминем үҙенең ете минутлыҡ фристайлын уҡый.. 11 ноябрҙә  «Detroit vs. Everybody»  тип аталған икенсе синглы сыға,   Детройттан башҡа рэперҙар — Dej Loaf, Royce da 5'9, Big Sean, Trick-Trick һәм Danny Brown  менән берлектә яҙыла. Альбом-компиляция *[[ShadyXV]]* 24 ноябрҙә донъя күрә. *ShadyXV* ике дисктан тора: беренсе дискҡа  Shady Records  лейблынан яңы тректары, ә икенсеһендә лейблдың бөйөк хиттары инә. Альбом Billboard 200 чартының өсөнсө урынында тәүге тапҡыр сығыш яһай, АҠШ-та беренсе аҙнала уның 138 мең күсермәһе һатыла.

2015 йылдың 12 мартында  Эминем грампластинкала бокс-сет сығара, ул Маршаллдың бөтә тиерлек карьераһын үҙ эсенә ала. Йыйылмаға Эминемдың бөтә альбомдары (*[[Infinite]]* альбомынан тыш), «8 миль»  фильмына саундтрек, Shady Records лейблының  беренсе *[[Eminem Presents: The Re-Up]]*  альбом-компиляцияһы һәм  Эминемдың
*[[Curtain Call: The Hits]]*   хиттар йыйынтығы инә. 2015 йыл башында Эминем һәм Tech N9ne менән берлектә «Speedom (Worldwide Choppers 2)»  трегы яҙыуы тураһында иғлан ителә. Эминем шулай уҡ  рэпер Yelawolf-тың Love Story  альбомынан «Best Friend» йырында күренә.

2015 йылда Эминем «Һулаҡай» спорт драмаһына, фильм өсөн ике йыр яҙып, саундтректың башҡарыусы продюсеры була. Саундтректың беренсе синглы булып «Phenomenal»  тора, ул 2 июндә сыға. Гвен Стефани менән бергә яҙылған  «Kings Never Die» тағы бер сингл, 10 июлдә YouTube-та сыға. Эминем шулай уҡ Beats 1 онлайн-радионан Зейн Лоуға интервью бирә. Интервью 2015 йылдың 1 июлендә трансляциялана.

Эминем шулай уҡ Мичиган штатының Монро округында үткән *Only in Monroe* шоуҙа ҡатнаша. Унан  Стивен Кольбер һорау ала. Тапшырыу 2015 йылдың 1 июлендә сыға.  Унда Эминем Боб Сигер йырҙарының өҙөктәрен башҡара һәм һәм «Һулаҡай» фильмы буйынса фекер алыша. 2015 йылдың июнендә  Маршалл *Motor City* музыкаль сериалдың башҡарыусы продюсеры һәм музыка етәксеһе булыуы тураһында иғлан ителә.

2016 йылдың сентябрендә был альбом өсөн Эминем шулай уҡ «Come Up For You» йырын продюсерлай. 19 октябрҙә Маршалл ете минутлыҡ сәйәси «Campaign Speech»  фристайлын  сығара, һәм  твиттерҙа яңы альбомын яҙыуы тураһында әйтә. 2016 йылдың 17 ноябрендә Эминем үҙенең YouTube- каналында Infinite*  *дебют альбомынан беренсе йырының үҙгәртелгән версияһын сығара*. *Биш көндән һуң ҡыҫҡа метражлы «Partners in Rhyme: The True Story of Infinite»  документаль фильмының трейлеры сыға*.

=== 2017—2019: *Revival* һәм *Kamikaze* ===
2017 йылдың февралендә Эминем рэпер Big Sean-дың [[I Decided]]  альбомының «No Favors» трегында күренә. Был йырында Эминем яңы һайланған АҠШ президенты  [[Дональд Трамп]]ты насар һүҙҙәр менән әрләй. 2017 йылда Эминем  «The Storm» фристайл-рэбында ҡабаттан Трампты тәнҡитләй һәм уны «94-йәшлек олатай-расист»  тип атай. Эминем шулай уҡ Трамп яҡлылар уның табыныусылары була алмай тип белдерә. Фристайл башҡа рэперҙар тарафынан ыңғай баһалана. Октябрь айында Эминем һәм йырсы [[Pink]] Пинктың [[Beautiful Trauma]]  альбомы өсөн бергә  «Revenge» трегы яҙа.


Октябрь аҙағынан башлап, Эминем һәм Пол Розенберг бөтәһендә «Atrox Rithimus»  уйҙырма ауырыуынан дауалаусы яһалма *Revival* дарыуҙар  менән ирештерә башлай. Һуңынан был  дарыуҙың исеме яңы альбом булыуы билдәле була.. Ноябрь айында  Эминем Бейонсе менән берлектә яҙылған «[[«Walk on Water (песня Эминема)»|Walk on Water]]» синглын сығара. Бер нисә көндән һуң йыр  2017 йылда [[MTV Europe Music Awards]] телеканалында  Скайлар Грей  менән бергә башҡарыла. Тағы бер нисә көндән һуң Эминем  шул уҡ «Walk on Water» йырын, һәм Скайлар менән «[[Stan]]» һәм «[[Love the Way You Lie]]» йырҙарын башҡарып,  [[Saturday Night Live]]  музыкаль тапшырыуында сығыш яһай. 28 ноябрҙә [[Dr. Dre]]  *Revival*  альбомының  15 декабрҙә сығыуы тураһында иғлан итә. 8 декабрҙә Маршалл  «[[Untouchable (песня Эминема)|Untouchable]]»  промосинглын сығара, унда [[Cheech & Chong]]  дуэтының семплы алына. Альбомдың онлайн-һарҡышына ҡарамаҫтан, *Revival*  15 декабрҙә сыға.  2018 йылдың 5 ғинуарында  Эминем һәм Эд Ширан «[[River (песня Эминема)|River]]»  альбомының икенсе синглын сығара. *Revival* Эминемдың [[Billboard 200]] чартын етәкләгән һигеҙенсе альбомы беренсе аҙнала  197 мең күсермә менән һатыла. Яҡшы һатылыуына ҡарамаҫтан, альбом музыка тәнҡитселәренең һәм тыңлаусыларҙың ҡапма-ҡаршы баһаһын  ала.

2018 йылда  Эминем  «[[Nowhere Fast]]» йырының оҙонораҡ версияһын һәм  «[[Chloraseptic]]»  ремиксын сығара.  2018 йылдың 31 авгусында Эминем реклама кампанияһының ҡыҫылышы булмаған үҙенең юбилейлы  *Kamikaze*  альбомын сығара. Альбом  7 ай эсендә яҙыла. *Kamikaze* беренсе аҙнала һатыуҙа 434  мең экземпляр менән  [[Billboard 200]] чартын етәкләй. 1 декабрҙә Эминем үҙенең  [[YouTube]]-каналында  11-минутлыҡ «Kick Off»  фристайлын сығара, унда 2017 йылғы Манчестерҙағы терактты һәм Ариана Грандены телгә ала.  2019 йылдың 25  ғинуарында  Эминем яңы башлаусы рэпер [[Boogie]]  менән бергә  [[Everythings For Sale]]  альбомы өсөн «Rainy Days» трегын яҙа. Шул уҡ йылдың 23 февралендә уның егерме йәше хөрмәтенә  Эминем *The Slim Shady LP* альбомын яңынан баҫтырып сығара. Альбомдың киңәйтелгән версияһына һирәк яҙмалары,  [[А капелла|акапелла]] һәм  «[[Guilty Conscience]]», «[[Just Don’t Give a Fuck]]», «[[My Name Is]]»  тректарының инструменталь версиялары, шулай уҡ «[[Ҡырағай, ҡырағай Көнбайыш]]»  фильмына саундтректан «Bad Guys Always Die» йыры инә. *The Slim Shady LP* егерме йыллығына Эминем шулай уҡ  альбом символикаһы менән кейемдәр коллекцияһын сығара. 3 майҙа Маршалл [[Logic (рэпер)|Logic]] менән берлектә   «Homicide»  синглын сығара. 12 июлдә Маршалл [[50 Cent]] Эд  Ширан менән бергә өс минутлыҡ «Remember The Name» трегын сығара. Бер аҙнанан һуң  башлаусыр [[Conway the Machine]] исемле  рэперҙың Эминем ҡатнашлығында яҙылған  «Bang»  синглы сыға.

2019 йылдың 25 июнендә ** 2008 йылғы янғын ваҡытында материалдары юҡҡа сыҡҡан башҡа йөҙләгән башҡарыусылар араһында  Эминемды ла атап китә. Шул уҡ йылдың октябрь айында АҠШ-тың йәшерен хеҙмәте Эминемды Дональд Трампты һәм уның ҡыҙы Иванка Трампты тәнҡитләүе арҡаһында  һорау алыуға саҡыра.

== Башҡа эшмәкәрлеге ==

=== Актёрлыҡ карьераһы ===
2001 йылда «[[Мойка (фильм)|Йыуыу]]»  фильмында  Эминем эпизодик ролдә сығыш яһай. Рәсми актёрлыҡ дебюты тип  «[[Һигеҙенсе миль|8 миль]]» картинаһын һанарға мөмкин. Рэпер картина өсөн бер нисә яңы трек яҙа, шул иҫәптән «[[Lose Yourself]]» йырын, ул 2003 йылда фильм өсөн иң яҡшы йыр номинацияһында Оскар премияһына лайыҡ була. «Lose Yourself» һуңыраҡ беренсе хип-хоп сингл була.

Эминем бер нисә проекттың тауыш биреүендә ҡатнаша. Мәҫәлән, «[[50 Cent: Bulletproof]]»  видеоуйынында ул ҡарт коррупционер коптың тауышын яҙҙыра. Шулай уҡ Эминем [[Comedy Central]] каналының  «Говорящие куклы»  тапшырыуында ҡурсаҡ рәүешендә, шулай уҡ  «Шоу Слим Шейди» тип аталған  мультсериалда ҡатнаша, ул аҙаҡ телевидениела, ә һуңынан DVD-ла сыға.  2006 йылда  «[[Найди приключения на свою пушку]]»  фильмында кеше үлтереүсе Паладин ролендә генә уйнап ҡалмай, шулай уҡ был фильмға саундтрек та яҙа.

2009 йылдың 8 ноябрендә Эминемдың  Джон Дэвис продюсерлаған  3D *Shady Talez*  антологияһында төшәсәге тураһында әйтелә. Дүрт сериялы фильм 
2010 йылда сығырға тейеш була. Агилера Кристина  менән ҡатнашлығында «[[Антураж]]»  сериалының «Lose Yourself» тип аталған етенсе миҙгел финалында күренә.

2011 йылдың ғинуарында матбуғатта Эминемдың  «Случайные акты насилия» триллерында уйнаясағы тураһында хәбәр ителә.

Эминемға 2013 йылдың иң ҙур блокбастерында,  «[[Элизиум — рай не на Земле]]»  фильмында төп роль тәҡдим ителә. Әммә Эминем баш тарта.

=== Мемуарҙары ===
2008 йылдың 21 октябрендә Эминем  *The Way I Am* (Нисек бармын, шулай) исемле автобиографияһын баҫтырып сығара. Унда ул ентекле итеп хәйерселек, наркотиктар менән көрәше, даны, айырылышыуы һәм депрессияһы тураһында һөйләй. Китапта   «[[Stan]]» һәм  «[[The Real Slim Shady]]»  кеүек йырҙары  текстары менән үҙенсәлекле биттәре бар.

Эминемдың әсәһе, Дебби Нельсон, шулай уҡ **  тип аталған автобиография баҫтырып сығара, унда өлкән тормошо, Эминемдың атаһы менән осрашыуы, улының данға үрләүе тураһында әйтелә.

=== Реклама ===
Эминем ике реклама ролигында төшә, улар 2011 йылда америка футболы буйынса Супер Кубокта күрһәтелә. Беренсеһе — бер минутлыҡ видео [[Lipton|Липтон]]  маркалы һалҡын Бриск сәйен рекламалай.  Икенсеһе — ике минутлы ролик [[Chrysler 200]]  автомобилен рекламалау өсөн төшөрөлгән, унда  Маршалл  [[Детройт]]  буйлап рулб артында китеп бара, ә һуңынан  «[[Lose Yourself]]» йыры фонында Fox кинотеатры сәхнәһенә килеп сыға.

=== Хәйриә эше ===
Эминем үҙенең хәйриә  The Marshall Mathers Foundation  фондын ойоштора, ул Мичиган штатында аҙ тәьмин ителгән ғаиләләрҙәге балаларға ярҙам итә. Ойошма шулай уҡ Детройттың юғары квалификациялы юрисы Норман Ятум фонды менән тығыҙ хеҙмәттәшлек итә..

== Шәхси тормошо ==

=== Ғаиләһе ===
Эминем  Кимберли Энн Скоттҡа ике тапҡыр өйләнә,уның менән ул мәктәптә уҡ таныша. Ким һәм  Маршалл 1999 йылда өйләнешә.   2000 йылда, Ким иҫерек килеш машина йөрөтөүе арҡаһында тотолғандан һуң  айырылышыуға ғариза бирәләр. Парҙар 2001 йылда айырылыша, әммә  2006 йылда ҡабаттан никахҡа инәләр. Икенсе тапҡыр айырылышыуҙары шул уҡ йылдың апрелендә була; Эминем һәм Ким дөйөм ҡыҙҙары Хэйли Джейд Скотты тәрбиләү тураһында килешәләр (1995  йылдың  25 декабрендә тыуа).

2010 йылдың башында  Эминем Ким менән берләшеүе тураһында матбуғаттың имеш-мимештәрен ныҡлы инҡар итә. Шулай уҡ Мэтерс тағы ике ҡыҙҙы: Алайна Скотты, Кимдың һеңлеһенең балаһын («[[Mockingbird]]», «[[Airplanes|Airplanes Part II]]» һәм «Going Through Changes»  йырҙарында телгә алына); һәм Скоттың алдағы мөнәсәбәттәре һөҙөмтәһендә тыуған  Уитниҙы аҫрауға ала («Deja Vu» йырында һәм «Going Through Changes»  телгә алына). Маршалл шулай уҡ үҙенең туған булмаған ҡустыһы Натан Кейнды  тәрбиәгә ала, «My Mom» һәм «Headlights»  йырҙарында телгә алына).

Үҙенең дини ҡараштары тураһында Эминем 2009 йылда былай тей: «Мин элекккегә ҡарағанда күберәк доға ҡылам. Мин бик үк дини фанат  түгел. Ләкин ысынлап та Аллаһҡа ышанам, һәм мин доға ҡылам».

== Концерт турҙары ==
* Up in Smoke Tour (2000)
* Anger Management Tour ()
* The Recovery Tour ()
* The Home & Home Tour <small>(Jay-Z  менән)</small> (2010)
* Rapture Tour (2014)
* The Monster Tour <small>(Рианна менән)</small> (2014)
* Revival Tour (2018)
* Rapture Tour (2019)

== Дискографияһы ==

* *Infinite* ([[1996]])
* *The Slim Shady LP* ([[1999]])
* *The Marshall Mathers LP* ([[2000]])
* *The Eminem Show* ([[2002]])
* *Encore* ([[2004]])
* *Curtain Call: The Hits* ([[2005]], йыйынтыҡ)
* *Eminem Presents: The Re-Up* ([[2006]], Shady Records лейблының альбом-йыйынтығы)
* *Relapse* ([[2009]])
* *Recovery* ([[2010]])
* *The Marshall Mathers LP 2* ([[2013]])
* *Shady XV* ([[2014]], Shady Records лейблының альбом-йыйынтығы)
* *Revival* ([[2017]])
* *Kamikaze* ([[2018]])
* *Music to Be Murdered By* ([[2020]])
* *The Death of Slim Shady (Coup de Grâce)* ([[2024]])

== Фильмографияһы ==


== Библиографияһы ==

=== Автобиографиялары ===
* [[Angry Blonde]] ([[Әҙәбиәттәге 2000 йыл|2000]])
* [[The Way I Am (книга)|The Way I Am]] ([[Әҙәбиәттәге 2008 йыл|2008]]).

== Бүләктәре һәм номинациялары ==

Эминем Грэммиҙың ун биш премияһына лайыҡ була.

2003 йылда «[[8 миль]]» фильмы өсөн  Эминем  «[[Lose Yourself]]» йыры өсөн Оскар кинопремияһын ала.  Маршалл ошо бүләкте алыусы беренсе рэпер була. 2019 йылға ҡарата Эминем әлегә тиклем  «Оскар» премияһын алған берҙән-бер йырсы була.

[[MTV]]  «Бөтә ваҡыттарҙың иң бөйөк кешеһе» исемлегендә Эминемды туғыҙынсы урынға һәм «Музыкала иң бөйөк 22 тауыш»  исемлегендә ун өсөнсө урынға ҡуя. [[2005 йыл]]да  *Rolling Stone'' журналы  «Үлемһеҙҙәр: бөтә ваҡыттарҙың иң бөйөк 100 башҡарыусыһы» мәҡәләһен баҫтырып сығара, уның исемлегендә Эминемды  83-сө урынға ҡуя.  2008 йылда   Vibe журналы уҡыусылары уны иң яҡшы тере рэп башҡарыусы тип билдәләй, ә тауыш биреү һөҙөмтәһендә шул уҡ журналдың сайтында Эминем иң яҡшы рэпер тип таныла.

## Эш предприятиелары
* Shady Records (музыка)
* Shade 45 Sirius (радиостанция)
* Shady Ltd. Clothing (кейем-һалым)
* Shady Games (уйындар)
* The Marshall Mathers Foundation (хәйриә эше)
* Shady Films (фильмдар)

## Иҫкәрмәләр
;Комментарийҙар

;Сығанаҡтар